b'\n_START_ARTICLE_\nRDF\n_START_PARAGRAPH_\nRDF (Resource Description Framework) on W3C:n standardoima malli tiedon vaihtoon sovellusten v\xc3\xa4lill\xc3\xa4 erityisesti web-ymp\xc3\xa4rist\xc3\xb6ss\xc3\xa4. Erityispiirteen\xc3\xa4 RDF mahdollistaa useisiin eri tietomalleihin (skeemoihin) pohjautuvan tiedon integroinnin sek\xc3\xa4 n\xc3\xa4iden tietomallien evoluution jo mallinnettua tietoa muokkaamatta .\n_START_SECTION_\nTietomalli\n_START_PARAGRAPH_\nTietomalli RDF:st\xc3\xa4 on hyvin samankaltainen kuin k\xc3\xa4sitteellisess\xc3\xa4 mallinnuksessa k\xc3\xa4ytetyiss\xc3\xa4 luokka- ja entiteettikaavioissa. Tieto rakentuu lausumista, joissa yksitt\xc3\xa4isist\xc3\xa4 resursseista (erityisesti web-resursseista) annetaan tietoa subjekti-predikaatti-objekti -kolmikoilla. N\xc3\xa4m\xc3\xa4 kolmikot (engl. triples) muodostavat siis tietomallin perustan. Esimerkiksi ajatus "Taivas on v\xc3\xa4rilt\xc3\xa4\xc3\xa4n sininen" voidaan mallintaa RDF:ss\xc3\xa4 kolmikkona: subjekti ("taivas"), predikaatti ("on v\xc3\xa4rilt\xc3\xa4\xc3\xa4n"), ja objekti ("sininen"). RDF ei itsess\xc3\xa4\xc3\xa4n ota kantaa tiedon esitysmuotoon, joten RDF-pohjainen tieto voidaan esitt\xc3\xa4\xc3\xa4 useilla eri formaateilla. Tapa, jolla kolmikot koodataan vaihtelee formaateittain._NEWLINE_RDF-tietomalli ja sen tapa kuvata resursseja on keskeinen osa W3C:n semanttista webi\xc3\xa4.\n_START_SECTION_\nEsitysformaatit\n_START_PARAGRAPH_\nRDF-muotoinen tieto voidaan esitt\xc3\xa4\xc3\xa4 useilla erityyppisill\xc3\xa4 formaateilla, joista keskeisimm\xc3\xa4t ovat RDF/XML sek\xc3\xa4 N3 ja Turtle. RDF:\xc3\xa4\xc3\xa4 voidaan upottaa my\xc3\xb6s suoraan HTML-dokumentteihin attribuutteina RDFa-muodossa.\n_START_SECTION_\nRDF/XML\n_START_PARAGRAPH_\nAlkuper\xc3\xa4inen esitysformaatti, RDF/XML, on W3C:n standardoima, XML-pohjainen sarjallistus RDF:st\xc3\xa4, jossa k\xc3\xa4ytet\xc3\xa4\xc3\xa4n hyv\xc3\xa4ksi erityisesti XML:n nimiavaruuksia ja entiteettej\xc3\xa4 ._NEWLINE_Esimerkiksi seuraava RDF-kuvaus m\xc3\xa4\xc3\xa4rittelee subjektille http://fi.wikipedia.org predikaatin kieli, jolla on objekti suomi:_NEWLINE__NEWLINE_<?xml version="1.0"?>_NEWLINE_<rdf:RDF xmlns:rdf="http://www.w3.org/1999/02/22-rdf-syntax-ns#"_NEWLINE_         xmlns:esim="http://www.esimerkki.org/kasitteet/">_NEWLINE_   <rdf:Description rdf:about="http://fi.wikipedia.org/">_NEWLINE_      <esim:kieli>suomi</esim:kieli>_NEWLINE_   </rdf:Description> _NEWLINE_</rdf:RDF>\n_START_SECTION_\nN3 ja Turtle\n_START_PARAGRAPH_\nN3 (Notation 3) on luonnollisen kielen kaltainen esitysmuoto RDF:lle, jossa pyrit\xc3\xa4\xc3\xa4n lausumien tiiviimp\xc3\xa4\xc3\xa4n ja luettavampaan esitykseen. N3 sis\xc3\xa4lt\xc3\xa4\xc3\xa4 my\xc3\xb6s ominaisuuksia, joita RDF ei m\xc3\xa4\xc3\xa4rittele. N3:sta yksinkertaisettu osajoukko, joka toteuttaa RDF:n on nimelt\xc3\xa4\xc3\xa4n Turtle - korostettaessa t\xc3\xa4t\xc3\xa4 osajoukkoa voidaan notaatiosta k\xc3\xa4ytt\xc3\xa4\xc3\xa4 nime\xc3\xa4 N3/Turtle. N3-formaattia ja sen m\xc3\xa4\xc3\xa4rityst\xc3\xa4 kehitt\xc3\xa4\xc3\xa4 Tim Berners Lee sek\xc3\xa4 muut semanttisen webin yhteis\xc3\xb6n j\xc3\xa4senet._NEWLINE_Aikaisempi esimerkki voidaan kirjoittaa N3-formaatissa seuraavasti:_NEWLINE__NEWLINE_@prefix esim: <http://www.esimerkki.org/kasitteet/> ._NEWLINE_@prefix rdf: <http://www.w3.org/1999/02/22-rdf-syntax-ns#> ._NEWLINE_    _NEWLINE_<http://fi.wikipedia.org/> esim:kieli "suomi" .\n_START_SECTION_\nRDFa\n_START_PARAGRAPH_\nRDFa on W3C:n suositus, joka kuvailee HTML:\xc3\xa4\xc3\xa4n attribuuttitason laajennuksen rikkaan metadatan liitt\xc3\xa4miseksi web-sivuihin.\n_START_SECTION_\nKyselykielet\n_START_PARAGRAPH_\nSPARQL-kyselyn rakenne:_NEWLINE__NEWLINE_SELECT ?subject ?predicate ?object_NEWLINE_WHERE_NEWLINE_        (?subject ?predicate ?object)_NEWLINE_USING_NEWLINE_        rdf FOR <http://www.w3.org/1999/02/22-rdf-syntax-ns#>_NEWLINE_Josta tulokseksi saadaan:_NEWLINE__NEWLINE_subject: http://fi.wikipedia.org/_NEWLINE_predicate: http://www.esimerkki.org/kasitteet/kieli_NEWLINE_object: suomi'